**Roland Huntford** (født 1927) er en britisk forfatter og journalist som har skrevet flere biografier om polarfarere. 

Han er bosatt i Cambridge.

Polarekspedisjoner
------------------

Huntford har vært korrespondent for avisene *The Observer* i Helsingfors og Stockholm. Som ivrig fjellklatrer og skiløper besøkte han ofte den norske fjellheimen, og det var også denne entusiasmen som førte til interessen for norske polarhelter. Hans kritikerroste biografier om Fridtjof Nansen, Robert Falcon Scott, Roald Amundsen og Ernest Shackleton vakte betydelig oppmerksomhet både i England og i Norge. Huntfords bok *Scott & Amundsen* dannet grunnlaget for mini-serien *The Last Place on Earth* (1985).

Hans generelle interesse for ski førte også til boken *To planker og en lidenskap; skiløpingens historie*, utgitt i 2006, en innføring i skiløpingens historie.

Som mange andre som skriver om de norske og britiske polfarerne er det påfølgende diskusjoner i begge land, særlig i dualismen Scott og Amundsen. Huntford fremmet det synspunkt at Roald Amundsens suksess i nå fram til Sørpolen hadde sin årsak i overlegen planlegging mens Scotts feil (hovedsakelig ved ikke å bruke hundesleder) til sist ledet til denne ekspedisjonens undergang. Forsvarere av Scotts ekspedisjonen, mest kjent er Ranulph Fiennes, hevder at Huntford mangler egenerfaring i polarekspedisjoner, og i sin biografi over Scott benytter plass på å gjendrive en del av Huntfords konklusjoner om Scotts lederskap. Tilsvarende gjør også boken *The Coldest March* (2001) av Susan Solomon. Huntford har derimot alltid hevdet at hans mål var ikke å angripe Scott og således rive ned «et britisk nasjonal monument», men å rehabilitere Roald Amundsens dårlige omdømme i Storbritannia. Bak Huntfords bøker ligger omgående undersøkelser og intervjuer, blant annet Tryggve Gran, den eneste nordmannen på Scotts lag.

Andre emner
-----------

*Sea of Darkness* (1975) er Huntsfords roman om Christofer Columbus' ungdom og fram til ham som en middelaldrende mann mot slutten av de 6 årene hvor han appellerte til dronning Isabella i seks år for tre skip å krysse Atlanterhavet med. En av Columbus' motivasjoner er hans møte med en nordmann, Ion Scolvessen, som selv hadde krysset havet i en åpen båt.

En av Huntfords bøker som ikke befinner seg innenfor emnet polarekspedisjoner, er *New Totalitarians* (1980). Det er en polemisk debattbok om «et ideelt samfunn som har ødelagt demokratiet». I boken kritiserer han det det svenske sosialdemokratiet, som han mener på lik linje med de nye totalitære i Aldous Huxleys *Vidunderlige nye verden* (1931) støtter seg mindre på vold og intimidasjon som tidligere undertrykkere, men mer på kynisk overbevisning og forsiktig manipulering for å oppnå sine mål. I 1971 kom boken på svensk under tittelen *Det blinda Sverige*. Året etter kom den i norsk oversettelse, *Fagre ny Sverige: Demokrati eller demokratur*.

*Sayings of Henrik Ibsen* (1996) er en samling sitater, aforismer, og refleksjoner fra den norske dramatikeren Henrik Ibsen, hovedsakelig for et engelskspråklig publikum. Den inngår i en serie med lignende bøker om andre forfattere.

Referanser
----------

1. ↑   Gemeinsame Normdatei, GND-ID 122513215, besøkt 15. oktober 2015[Hentet fra Wikidata]
2. ↑   datos.bne.es, BNE-identifikator XX1592818[Hentet fra Wikidata]
3. ↑   Trove, Trove person-ID 868505, besøkt 9. oktober 2017[Hentet fra Wikidata]
4. ↑   Korean Authority File, National Library of Korea ID KAC201754855[Hentet fra Wikidata]
5. ↑   The Guardian, www.theguardian.com, utgitt 2008, besøkt 8. august 2021[Hentet fra Wikidata]
6. ↑  ; *Autorités BnF*; besøksdato: 10. oktober 2015; BNF-ID: 11908047f.
7. ↑  Fiennes, Ranulph (2004): *Captain Scott*. Great Britain: Coronet. ISBN 9780340826997. s. 416–426.
8. ↑  «Dismantling a national monument», *Guardian*, 29. november 1979. Gjengitt i Nelsson, Richard (2012): *Those Who Dared: Stories from the Golden Age of Exploration*, Guardian Books
9. ↑  «Tryggve Gran interview with Roland Huntford», 8. oktober 2010
10. ↑  Nelsson, Richard (8. oktober 2010). «Those Who Dared: Tryggve Gran interview with Roland Huntford». *Those Who Dared*. Besøkt 8. august 2021.
11. ↑  Kirkus Review
12. ↑  Marklund, Carl (2009): «Hot Love and Cold People. Sexual Liberalism as Political Escapism in Radical Sweden». NORDEUROPAforum 19 (1), s. 83–101.

Eksterne lenker
---------------

* «Norway's Reluctant Hero», intervju med Roland Huntford, 2006
* «Out in the cold», intervjuet av John Crace, *The Guardian*, 27. desember 2008
* «The Imaginary Museum», Hommage to Roland Huntford

Portal: Litteratur

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** CiNii
 |